b'\n_START_ARTICLE_\nVia Aurelia\n_START_PARAGRAPH_\nVia Aurelia \xe2\x80\x93 senov\xc4\x97s rom\xc4\x97n\xc5\xb3 karo kelias i\xc5\xa1 Romos per Etr\xc5\xabrij\xc4\x85 ir Lig\xc5\xabrij\xc4\x85, vienas svarbiausi\xc5\xb3 senov\xc4\x97s keli\xc5\xb3 Italijoje. Kelio statyb\xc4\x85 241 m. pr. m. e. prad\xc4\x97jo cenzorius Gajus Aurelijus Kota. I\xc5\xa1 Romos kelias ved\xc4\x97 \xc4\xaf Alsium Tir\xc4\x97n\xc5\xb3 j\xc5\xabros pakrant\xc4\x97je, o po to palei j\xc5\xabr\xc4\x85 ved\xc4\x97 \xc4\xaf Vada Volaterrana, Cosa ir Pisae (dabar Piza), kur kelias baig\xc4\x97si. Tai buvo ypa\xc4\x8d svarbus mar\xc5\xa1rutas ankstyvosios respublikos laikais, nes Koza buvo svarbi kolonija ir karinis postas Etruskijoje, o Piza - vienintelis uostas tarp Romos ir Genujos. Tad Piza buvo svarbi j\xc5\xabrin\xc4\x97 baz\xc4\x97 kovose su lig\xc5\xabrais, galais ir Kartagina.'